Celtic FC

A Celtic Football Club egy skót labdarúgóklub, amely a legmagasabb skóciai osztályban, a Scottish Premier League-ben szerepel. A klub székhelye a Glasgow keleti oldalán fekvő Parkhead-ben van. A klub beceneve a The Bhoys illetve The Hoops. A klub teljes neve The Celtic Football Club. 1994-ig a klub neve The Celtic Football and Athletic Company Ltd. volt. A Celtic a hazai mérkőzéseit a Celtic Parkban játssza, amely a legnagyobb stadionok egyike az Egyesült Királyságban. 2005-2006-ban a Celtic Park átlagosan 58 149 érdeklődőt vonzott, ami a Celticet a második legnagyobb nézőszámú labdarúgó klubbá tette az Egyesült Királyságban a Manchester United mögött. A klub legnagyobb riválisa a Rangers FC, amellyel kemény küzdelem folyik a bajnoki címért. A két klub rivalizálása több mint egy évszázadon keresztül hozta lázba a szurkolókat szerte a világon. 1967-ben a Celtic az első brit és észak-európai csapattá vált, amely megnyerte a BEK-et, ami korábban kizárólag az olasz, portugál és spanyol klubok kiváltsága volt. A Celtic megnyert minden sorozatot, amiben elindult abban a szezonban: a Scottish Premier League-et, a Skót Kupát, a Skót Ligakupát, a Bajnokcsapatok Európa Kupáját és a Glasgow Kupát. Ráadásul a Celtic maradt az egyetlen skót klub, ami valaha elérte a döntőt, és az egyetlen klub, ami valaha megnyerte a trófeát teljesen saját nevelésű tehetségekkel, hiszen a játékosok közül az összes skót volt, és mindannyian a Celtic Park 30 mérföld sugarú körzetében születtek. A Celtic ismét elérte a BEK-döntőbe kerülést 1970-ben, és csak a hosszabbításban tudta legyőzni a Feyenoord őket 2:1-re. 2003-ban Martin O’Neill az UEFA-kupa döntőjébe vezette a csapatot Sevillában, ahol 3-2-re veszítettek a Porto ellen a hosszabbításban. Körülbelül 80 000 Celtic-szurkoló utazott el Sevillába a fináléra. A Celtic összesen 55 bajnoki címet szerzett, akárcsak a városi rivális Rangers, 35-ször lett kupagyőztes (ennél többször senki sem ünnepelhetett), a Skót Ligakupát pedig 15 alkalommal hódította el (a Rangers 25-ször, ez a csúcs). Klubtörténelem Megalakulás A Celticet hivatalosan a St. Mary római katolikus templom előcsarnokában az East Rose Street-en (most Forbes Street), Caltonban, Glasgow egyik kerületében alapította az ír Marista Iskolatestvérek közül Walfrid testvér, 1887. november 6-án. 1888. május 28-án a Celtic lejátszotta az első hivatalos mérkőzését a Rangers FC ellen, és 5-2-re nyert, amit "barátságos találkozásnak" jellemeztek. A Celticnek 8 "vendég" játékosa volt a Hibernian játékosaiból azon a napon. A Celtic klubtörténelme A 2008/2009-es szezon A csapat a szezon előtt öt átigazolást hajtott végre. A Celtic Parkba csábították az előző szezon második felét már itt töltő Jórgosz Szamarászt, visszavették az Aston Villától Shaun Maloneyt, továbbá megszerezték Glenn Loovenst, Patrick McCourt-öt és Marc Crosast. Mint skót bajnok, a csapat automatikusan a Bajnokok Ligája csoportkörének tagja volt, ám csoportjában mindössze 5 szerzett ponttal az utolsó helyen végzett, és kiesett. A 2008-2009-es Scottish Premier League-nek a Celtic háromszoros címvédőként kezdett neki, de címet nem tudta újból elhódítani, azonban vigaszként márciusban a Hampden Parkban hosszabbításban legyőzte az ősi riválist a Ligakupa döntőben. Az Old Firm A Glasgowban élő nagyszámú, ír származású katolikusok a Celtic, míg a brit érzelmű protestánsok a Rangers szurkolói. Mindkét csapatnak óriási szurkolói bázisa van Észak-Írországban is, hisz az ottani társadalom hasonlóan két csoportra bontható. A két fél közti problémák és véres összecsapások az 1960-as években kezdtek kiélesedni, mikor az észak-írországi republikánus kisebbség terrortámadásokat indított az Egyesült Királyság ellen. Az IRA évtizedekig tartotta rettegésben a brit városok lakóit. Glasgowban ez az ellenségeskedés a lelátókon folyt, és sokszor brutális összecsapásokba torkollott. Az egyik legnagyobb ilyen jellegű összecsapás az 1980-as skót kupa döntőjében történt a Hampden Parkban. Az elmúlt évtizedekben mindkét klub nagy erőkkel próbálta kiszűrni a szektáriánus és szélsőséges szurkolókat, kisebb-nagyobb sikerrel. A Celtic és a média 1965-ben a Celtic elkezdte terjeszteni a legrégebbi futballcsapat-újságot, a The Celtic View-t. 2002 óta a Celtic saját internetes tévéállomással is rendelkezik, amin az Egyesült Királyságon kívüli előfizetők élőben nézhetik a meccseket, ez a Channel67 (korábban Celtic Replay). 2004 óta a csapatnak saját tévécsatornája van, ami műholdon és kábelen keresztül is elérhető. Kapcsolat a mexikói Santos Lagunával 2010 szeptemberében a Celtic és a szintén zöld–fehér mexikói Santos Laguna úgy döntött, a jövőben a két csapat szorosan együttműködik egymással számos tekintetben: játékosokat cserélnek, megismerik egymás edzésmódszereit, barátságos meccseket és látogatásokat szerveznek, valamint kereskedelmi szövetséget is kötnek egymással. (Ennek első lépése 1000 mez cseréje volt.) Az együttműködés 2011 elején vált hivatalossá. Nemcsak a két ország labdarúgását és a két csapatot népszerűsítik ezzel kölcsönösen, hanem a helyi rászorulók szociális támogatásából is közösen veszik ki a részüket mind Skóciában, mind Mexikóban, az angol–spanyol vegyes közös alapítvány, a Green & Blanco révén. A csapatok saját honlapján linket helyeztek el a másik klub honlapjára, a Santos TV-ben pedig időnként egy Celtic TV műsor is jelentkezik. Kapcsolat az izlandi Valurral A csapatok Reykjavíkban találkoztak 1975. szeptember 16-án a Kupagyőztesek Európa-kupája 1975–1976-os kiírásában, ebből az alkalomból pedig az izlandi csapat játékosai az úgynevezett Sarkvidéki Medve díjat adományozták a skót klubnak. Két héttel később Glasgowban 7–0-s győzelmet arattak, így összesítésben 9–0-s különbséggel jutottak tovább a következő fordulóba. A visszavágó góljait Jóhannes Eðvaldsson, Kenny Dalglish, George McCluskey, John "Dixie" Deans, Tommy Callaghan szerezték, valamint Harry Hood duplázott. Érdekesség, hogy a Celticben szereplő, Reykjavíkban tizenegyest hibázó, a visszavágón viszont gólt szerző 'Shuggie' Eðvaldsson öccse, Atli Eðvaldsson szintén játszott a mérkőzésen, de ő a Valur színeiben. Sikerek Fontosabb címek Bajnokcsapatok Európa-kupája (1): 1967, második helyezett 1970. UEFA-kupa Döntős: 2003 Skót bajnokság Bajnok (56): 1893, 1894, 1896, 1898, 1905, 1906, 1907, 1908, 1909, 1910, 1914, 1915, 1916, 1917, 1919, 1922, 1926, 1936, 1938, 1954, 1966, 1967, 1968, 1969, 1970, 1971, 1972, 1973, 19741, 1977, 1979, 1981, 1982, 1986, 1988, 1998, 2001, 2002, 2004, 2006, 2007, 2008, 2012, 2013, 2014, 2015, 2016, 2017, 2018, 2019, 2020, 2022, 2023, 2024, 2025, 2026 Skót FA Kupa (40): 1892, 1899, 1900, 1904, 1907, 1908, 1911, 1912, 1914, 1923, 1925, 1927, 1931, 1933, 1937, 1951, 1954, 1965, 1967, 1969, 1971, 1972, 1974, 1975, 1977, 1980, 1985, 1988, 1989, 1995, 2001, 2004, 2005, 2007, 2011, 2013, 2017, 2018, 2019, 2020 Skót Ligakupa (20): 1957, 1958, 1966, 1967, 1968, 1969, 1970, 1975, 1983, 1998, 2000, 2001, 2006, 2009, 2015, 2017, 2018, 2019, 2020, 2022 1 – Rekordot állított fel 9 sorozatban megnyert bajnoki címmel. Ez megegyezett a Rangers 1997-ben lezárult szériájával. Egyéb címek Glasgow-kupa (29): 1891, 1892, 1895, 1896, 1905, 1906, 1907, 1908, 1910, 1916, 1917, 1920, 1921, 1927, 1928, 1929, 1931, 1939, 1941, 1949, 1956, 1962, 1964, 1965, 1967, 1968, 1970, 1975*, 1982 (1975-ben megosztva a Rangersszel 2-2-es döntetlen után) Glasgow Merchant's Charity Kupa (23) Glasgow Football League: 1899 Inter City Football League: 1900 Glasgow-i Nemzetközi Kiállítás Kupa: 1902 Skót Liga Emlékeztető díj: 1904/05, 1909/10 Ferencvaros Váza: 1914 Birodalmi Kiállítás díj: 1938 Győzelem Európában Kupa: 1945 Saint Mungo Kupa: 1951 Koronázási Kupa: 1953. Alfredo di Stefano díj: 1967 Samothrace szobor: 1970 (L'Equipe szerinti az Év Csapata Európában) Drybrough Kupa: 1974. Sarkvidéki Medve Díj: 1975 (Az izlandi Valur rendezésében) Real Madrid Ezüst Kabin: 1980 Tennents' Sixes: 1992 Klubrekordok Legsikeresebb gólszerzők Összesen A 10 legtöbb gólt szerző Celtic-játékos (tartalmazza a bajnokság, a Skót Kupa, a Ligakupa és az európai kupagólokat): Jimmy McGrory – 468 (McGrory tartja a legtöbb profi karrier során szerzett bajnoki gól rekordját a brit labdarúgás történetében). Bobby Lennox – 273 Henrik Larsson – 242 Stevie Chalmers – 231 Jimmy Quinn – 217 Patsy Gallacher – 192 John Hughes – 189 Sandy McMahon – 171 Jimmy McMenemy – 168 Kenny Dalglish – 167 Bajnokikon A 10 legtöbb bajnoki gólt szerző játékos a Celtic történelmében: Jimmy McGrory- 397 Jimmy Quinn – 187 Patsy Gallacher – 186 Henrik Larsson – 174 Bobby Lennox – 167 Stevie Chalmers – 159 Jimmy McMenemy – 144 Sandy McMahon – 130 Adam McLean – 128 John Hughes – 115 Legtöbb mérkőzés A 10 legtöbb tétmérkőzésen pályára lépett Celtic-labdarúgó: Billy McNeill – 790 Paul McStay – 678 Roy Aitken – 669 Danny McGrain – 661 Pat Bonner – 642 Bobby Lennox – 587 Bobby Evans – 548 Jimmy McMenemy – 515 Jimmy Johnstone – 515 Tommy Burns – 504 Menedzserek Játékosok Jelenlegi keret 2025. szeptember 2. szerint. Személyzet Elnökség Menedzsment Jelentős játékosok Minden idők legjobb csapata A szurkolók 2002-es szavazatai alapján az alábbi felállás minden idők legjobbika: Ronnie Simpson Danny McGrain Tommy Gemmell Bobby Murdoch Billy McNeill – minden idők legjobb csapatkapitánya Bertie Auld Jimmy Johnstone – minden idők legjobb játékosa Paul McStay Kenny Dalglish Henrik Larsson – minden idők legjobb külföldi játékosa Bobby Lennox Jock Stein – minden idők legjobb Celtic managerének szavazták Jegyzetek Kapcsolódó szócikkek Celtic Park Celtic TV The Celtic View A Celtic FC története 1966-1967-es bajnokcsapatok Európa-kupája 2002-2003-as UEFA-kupa Old Firm További információk Hivatalos weboldal BBC Sport – Celtic portal